
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 300 

6 Μαρτίου 2007 


ΠΕΡ ΙΕΧΟΜΕ ΝΑ 

ΑΠΟΦΑΣΕΙΣ 


Μεταβίβαση στην Υπουργό Εθνικής Παιδείας και 
Θρησκευμάτων της αρμοδιότητας καθορισμού 
του ωραρίου εργασίας ορισμένων κατηγοριών 
εργαζομένων στο Εθνικό και Καποδιστριακό Πα¬ 
νεπιστήμιο Αθηνών. 1 

Αύξηση ανωτάτου ορίου έκδοσης εγγυητικών επιστο¬ 
λών της ΒΑΥΕΒΙ3ΘΗΕ ΗΥΡΟ - ΨΝΘ \/ΕΒΕΙΝ3ΒΑΝΚ 
Α<3. 2 

Έγκριση για πραγματοποίηση υπερωριακής απασχό¬ 
λησης είκοσι δύο (22) υπαλλήλων ΝΑΤ, με σχέ¬ 
ση εργασίας Ιδιωτικού Δικαίου Αορίστου Χρόνου 
εντός των νομίμων ορίων κατά το Α' εξάμηνο 

2007. 3 

Έγκριση υπερωριακής εργασίας μονίμου προσωπι¬ 
κού ΝΑΤ για τον μήνα Φεβρουάριο έτους 2007. 4 

Ανάθεση άσκησης αρμοδιοτήτων στον Ειδικό Γραμ- 
ματέα του Εθνικού Τυπογραφείου. 5 


Τροποποίηση της υπ’ αριθμ. 2778/2005 απόφασης του 
Γ ενικού Γ ραμματέα Περιφέρειας Κρήτης περί σύ¬ 
στασης του Νομικού Προσώπου Δημοσίου Δικαί¬ 
ου «Κέντρο Περιβαλλοντικής Αγωγής και Ενημέ¬ 
ρωσης Δήμου Λαππαίων». 6 

Μεταβίβαση αρμοδιοτήτων στην Εκτελεστική Επι¬ 
τροπή, στο Γενικό Διευθυντή και στους Προϊ¬ 
σταμένους Διευθύνσεων, Τμημάτων, Γραφείων 
και λοιπών Υπηρεσιακών Μονάδων της Επιτρο¬ 


πής Κεφαλαιαγοράς. 7 

Χορήγηση άδειας κυκλοφορίας στο απολυμαντικό 

χώρου ΗΥΘΙΕΝΕ ΡΙ_υδ . 8 

Χορήγηση άδειας κυκλοφορίας φαρμακευτικού προϊό¬ 
ντος ΒΙδΡΕΒΑδΘΟί. 9 

Χορήγηση άδειας κυκλοφορίας στο απολυμαντικό 

χώρου Ϊ/ΑΝΟΘΙΙΑΤ. 10 

Χορήγηση άδειας κυκλοφορίας στο απολυμαντικό 
χώρου ύΟΗΝδΟΝ ϋΐνΕΒδΕΥ ΖΑΙ_ ΡΕΒΑΧ II νΤ48. 11 

Χορήγηση άδειας κυκλοφορίας στο απολυμαντικό 
χώρου δΑΝΙΒΕδΤ. 12 


ΑΠΟΦΑΣΕΙ Σ 

Αριθμ. ΔΙΑΔΠ/Γ2γ/1296/3487 (1) 

Μεταβίβαση στην Υπουργό Εθνικής Παιδείας και Θρη¬ 
σκευμάτων της αρμοδιότητας καθορισμού του ωρα¬ 
ρίου εργασίας ορισμένων κατηγοριών εργαζομένων 
στο Εθνικό και Καποδιστριακό Πανεπιστήμιο Αθη¬ 
νών. 

Ο ΥΠΟΥΡΓΟΣ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις της παρ. 6 του άρθρου 1 του ν. 1157/1981 
«Περί κυρώσεως της από 29 Δεκεμβρίου 1980 Πράξεως 
Νομοθετικού Περιεχομένου του Προέδρου της Δημο¬ 
κρατίας «Περί καθιερώσεως πενθημέρου εβδομάδος 
εργασίας των δημοσίων εν γένει υπηρεσιών και ρυθμί- 
σεως συναφών θεμάτων και τροποποιήσεως διατάξεων 
ταύτης» (ΦΕΚ 126/Α"). 

2. Τις διατάξεις της παραγράφου 1 και 2 του άρθρου 
23 του ν. 1735/1987 (ΦΕΚ 95/Α') «Προσλήψεις στο δημόσιο 
τομέα . Κοινωνικός Έλεγχος κ.λπ.». 

3. Τις διατάξεις του άρθρου 27 του ν. 2081/1992 (ΦΕΚ 
154/Α71992) «Περιορισμός και Βελτίωση της αποτελε- 
σματικότητας των κρατικών δαπανών και άλλες διατά¬ 
ξεις», με το οποίο προστέθηκε άρθρο 29 στον ν.1518/1985 
(ΦΕΚ 137/Α'), όπως τελικά αντικαταστάθηκε με το άρθρο 
1 του ν. 2469/1997 (ΦΕΚ39/Α'). 

4. Τις διατάξεις της παρ. 1 του άρθρου 24 του ν. 3200/ 
2003 (ΦΕΚ 281/Α') «Τροποποιήσεις του ν. 1388/198, «Ίδρυ¬ 
ση Ε.Κ.Δ.Δ.», ίδρυση Ε.Σ. Τοπικής Αυτοδιοίκησης και άλ¬ 
λες διατάξεις». 

5. Τα υπ’ αριθμ. 22037/19.9.2006, 10059/2628/29.1.2007 
έγγραφα του Εθνικού Καποδιστριακού Πανεπιστημίου 
Αθηνών με τα οποία ζητείται απασχόληση του προσω¬ 
πικού που ανήκει στις κατηγορίες Διοικητικών υπαλλή¬ 
λων, Φυλάκων, Τεχνικών, Οδηγών αυτοκινήτων, Βιβλιο- 
θηκονόμων και Κηπουρών στο Πανεπιστήμιο Αθηνών σε 
24ωρη βάση όλες τις εργάσιμες ημέρες, τις Κυριακές 
και ημέρες αργίας, προκειμένου να εξασφαλισθεί η εύ¬ 
ρυθμη λειτουργία των υπηρεσιών που υποστηρίζουν 
την έρευνα και την εκπαίδευση. 

6. Το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του κρα¬ 
τικού προϋπολογισμού, αποφασίζουμε: 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


1. Μεταβιβάζουμε στην Υπουργό Εθνικής Παιδείας 
και Θρησκευμάτων την αρμοδιότητα να καθορίσει με 
απόφασή της το ωράριο εργασίας των εργαζομένων 
στο Εθνικό και Καποδιστριακό Πανεπιστήμιο Αθηνών σε 
24ωρη βάση όλες τις εργάσιμες ημέρες, τις Κυριακές και 
ημέρες αργίας, των κατωτέρω κατηγοριών προσωπικού: 
Διοικητικών, Φυλάκων, Τεχνικών, Οδηγών αυτοκινήτων, 
Βιβλιοθηκονόμων και Κηπουρών. 

2. Το ανωτέρω προσωπικό του Ε.Κ.Π.Α. θα απασχο¬ 
λείται μέσα στα χρονικά όρια που προβλέπουν οι ισχύ- 
ουσες διατάξεις. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Φεβρουάριου 2007 

Ο ΥΠΟΥΡΓΟΣ 

ΠΡΟΚΟΠΙΟΣ ΠΑΥΛΟΠΟΥΛΟΣ 
-♦- 

Αριθμ. 2/11164/0025 (2) 

Αύξηση ανωτάτου ορίου έκδοσης εγγυητικών επιστο¬ 
λών της ΒΑΥΕΒΙ30ΗΕ ΗΥΡΟ - ΨΝϋ νΕΒΕΙΝΒΒΑΝΚ ΑΘ. 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1) Τις διατάξεις της παραγράφου 1 του άρθρου τρίτου 
του ν. 2441/1996 (ΦΕΚ Α' 256/1996) «Κύρωση της από 
8.8.96 Σύμβασης μεταξύ του Ελληνικού Δημοσίου και της 
Εθνικής Τράπεζας της Ελλάδος και άλλες διατάξεις». 

2) Το π.δ. 284/1988 «Οργανισμός του Υπουργείου Οι¬ 
κονομικών» (ΦΕΚ Α' 128/1988). 

3) Την υπ’ αριθμ. 2/49256/0004/23.11.2006 (ΦΕΚ 
1816/Β7 2006) απόφαση του Υφυπουργού Οικονο¬ 
μίας και Οικονομικών «Μεταβίβαση αρμοδιοτήτων 
και της εξουσίας να υπογράφουν «με εντολή Υφυ¬ 
πουργού» στο Γενικό Γραμματέα Δημοσιονομικής 
Πολιτικής, στους Προϊσταμένους Γενικών Διευθύν¬ 
σεων, Διευθύνσεων και Τμημάτων του Γενικού Λο¬ 
γιστηρίου του Κράτους και της Γενικής Δ/νσης 
Δημόσιας Περιουσίας και Εθνικών Κληροδοτημά¬ 
των». 

4) Την υπ’ αριθμ. 2028691/4534/3.8.1995 απόφασή μας 
«Καθορισμός ανωτάτου ορίου έκδοσης εγγυητικών επι¬ 
στολών από τις τράπεζες που γίνονται δεκτές από το 
Δημόσιο και τα Ν.Π.Δ.Δ. σε διαγωνισμούς ή Συμβάσεις 
για εκτέλεση έργων, προμήθειες κ.λπ.». 

5) Το από 15.2.2007 έγγραφο της ανωτέρω Τράπεζας 
με το οποίο ζητά την αύξηση του ορίου έκδοσης εγγυ¬ 
ητικών επιστολών. 

6) Τη δραστηριότητα της Τράπεζας όπως εμφανίζεται 
σήμερα. 

7) Το γεγονός ότι από την απόφαση αυτή δεν προκα- 
λείται δαπάνη σε βάρος του Κρατικού Προϋπολογισμού, 
αποφασίζουμε: 

Καθορίζουμε το ανώτατο όριο έκδοσης εγγυητικών 
επιστολών της ΒΑΥΕΒΙ30ΗΕ ΗΥΡΟ - ΨΝϋ Ν/ΕΒΕΙΝ3ΒΑΝΚ 
ΑΟ. στο ποσό των πενήντα εκατομμυρίων ευρώ 
(50.000.000 €), με τους όρους και τις προϋποθέσεις 
βάσει των οποίων παρέχονται από τις Τράπεζες που 
λειτουργούν στην Ελλάδα εγγυήσεις στο Δημόσιο και τα 
Νομικά Πρόσωπα Δημοσίου Δικαίου για εκτέλεση έργων, 
προμήθειες κ.λπ. (απόφασή μας 2028691/4354/3.8.1995). 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Φεβρουάριου 2007 

Με εντολή Υφυπουργού 
Ο Γενικός Διευθυντής 
ΕΛΕΥΘΕΡΙΟΣ ΦΟΥΚΑΣ 

-♦- 

Αριθμ. 5116.04/08/2007 (3) 

Έγκριση για πραγματοποίηση υπερωριακής απασχόλη¬ 
σης είκοσι δύο (22) υπαλλήλων ΝΑΤ, με σχέση εργα¬ 
σίας Ιδιωτικού Δικαίου Αορίστου Χρόνου εντός των 
νομίμων ορίων κατά το Α' εξάμηνο 2007. 

Ο ΥΠΟΥΡΓΟΣ 
ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις του άρθρου 16 του ν. 3205/2003 «Μι- 
σθολογικές ρυθμίσεις λειτουργών και υπαλλήλων του 
Δημοσίου, ΝΠΔΔ και ΟΤΑ, μονίμων στελεχών των Ενό¬ 
πλων Δυνάμεων και αντιστοίχων της Ελληνικής Αστυ¬ 
νομίας, του Πυροσβεστικού και Λιμενικού Σώματος και 
άλλες συναφείς διατάξεις» (ΦΕΚ 297/Α723.12.2003). 

2. Τις διατάξεις της υπ’ αριθμ. οικ.2/7093/0022/5.2.2004 
κοινής υπουργικής απόφασης «Επέκταση των διατάξεων 
του ν. 3205/2003 στο προσωπικό με σχέση εργασίας 
Ιδιωτικού Δικαίου που απασχολείται στο Δημόσιο, ΝΠΔΔ 
και ΟΤΑ» (ΦΕΚ 215/Β75.2.2004). 

3. Την υπ’ αριθμ. 303/1.2.2007 έγκριση υπερωριακής ερ¬ 
γασίας του Σώματος Επιθεώρησης Εργασίας Πειραιά. 

4. Το γεγονός ότι για την κάλυψη της σχετικής δαπά¬ 
νης υπάρχει πίστωση στον προϋπολογισμό ΝΑΤ, έτους 
2007 (Κ.Α. 0261): 1.300.000,00 ΕΥΡΩ, αποφασίζουμε: 

1. Την έγκριση πραγματοποίησης υπερωριακής απα¬ 
σχόλησης εξήντα (60) ωρών, πέραν του κανονικού ωρα¬ 
ρίου εργασίας, εντός των νομίμων ορίων, για καθ’ έναν 
από τους είκοσι δύο (22) υπαλλήλους του ΝΑΤ, με σχέση 
εργασίας Ιδιωτικού Δικαίου Αορίστου Χρόνου, για το Α' 
εξάμηνο 2007 και όχι πέρα των δύο (2) ωρών ημερησίως 
μετά το πέρας της εργασίας. 

Οι όλως εξαιρετικές υπηρεσιακές ανάγκες που επι¬ 
βάλλουν την υπερωριακή απασχόληση του προσωπικού 
αυτού οφείλονται στους εξής λόγους: 

- Κωδικογράφηση ναυτολογίων ετών 2005 και 2006, 
καταχώρηση των υπηρεσιών των ναυτικών στην ατο¬ 
μική τους μερίδα, έκδοση και αρχειοθέτηση φύλλων 
εκκαθάρισης ναυτολογίων 

- Διαφορές μισθολογίων ετών 2004-2005 που αφορούν 
ξένη υπηρεσία. 

- Διεκπεραίωση αιτήσεων για έκδοση δελτίου δια¬ 
δοχικής ασφάλισης (ν.3232/2004), δικαίωμα εξαγοράς 
(ν.3075/2002) και αναπροσαρμογή συντάξεων σύμφωνα 
με τον ν. 2390/96. 

- Αναζήτηση των αχρεωστήτως καταβληθεισών συ¬ 
ντάξεων που πιστώθηκαν στο λογαριασμό θανόντων 
συνταξιούχων μετά τον θάνατό τους, έλεγχος αιτήσεων 
συνταξιούχων ΚΕΑΝ που ζητούν εξαγορά προκειμένου 
να αυξηθεί το ποσοστό της επικουρικής σύνταξης. 

- Εφάπαξ ΤΠΚΠΕΝ (750 περιπτώσεις) και ΤΠΑΕΝ (250 
περιπτώσεις) διαδοχικής ασφάλισης. 

- Καταχώρηση στον Η/Υ των παραστατικών του Λο¬ 
γιστηρίου από το 2004 και των γραμματίων είσπραξης 
μισθωμάτων όλων των μισθίων, ετών 2003, 2004, 2005, 

2006, καθώς και των αντίστοιχων αναδρομικών λόγω 
της ετήσιας αναπροσαρμογής τους, κατόπιν σχετικού 
ελέγχου. 

- Επανυπολογισμός σύνταξης ΝΑΤ-ΚΕΑΝ 2.500 περί¬ 
που συνταξιούχων των οποίων μέχρι σήμερα η σύνταξη 
είναι λανθασμένη. 

2. Η απόφαση αυτή να δημοσιευθεί στην Εφημερίδα 
της Κυβερνήσεως και ισχύει αναδρομικά ένα (1) μήνα 
από τη δημοσίευσή της. 

Πειραιάς, 2 Μαρτίου 2007 

Ο ΥΠΟΥΡΓΟΣ 

ΜΑΝΩΛΗΣ Κ. ΚΕΦΑΛΟΓΙΑΝΝΗΣ 
-♦- 

Αριθμ. 5116.04/09/2007 (4) 

Έγκριση υπερωριακής εργασίας μονίμου προσωπικού 
ΝΑΤ για τον μήνα Φεβρουάριο έτους 2007. 

Ο ΥΠΟΥΡΓΟΣ 
ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις του άρθρου 16 του ν. 3205/2003 (ΦΕΚ 
297/Α') «Μισθολογικές ρυθμίσεις λειτουργών και υπαλ¬ 
λήλων του Δημοσίου, ΝΠΔΔ και ΟΤΑ, μονίμων στελεχών 
των Ενόπλων Δυνάμεων και αντιστοίχων της Ελληνικής 
Αστυνομία, του Πυροσβεστικού και Λιμενικού Σώματος 
και άλλες συναφείς διατάξεις». 

2. Την υπ’ αριθμ. 2/72757/002/31.12.2003 εγκύκλιο του 
Υπουργείου Οικονομικών / Γ.Λ.Κ. 

3. Την υπ’ αριθμ. 5116.04/03/07/13.2.2007 απόφαση ΥΕΝ 
(ΦΕΚ 193/Β714.2.2007). 

4. Το υπ’ αριθμ. 76283/27.12.2006 έγγραφο του ΝΑΤ, 
με το οποίο διαβιβάσθηκαν τα πρακτικά της 36ης συ¬ 
νεδρίασης Δ.Σ./ΝΑΤ της 18.12.2006. 

5. Το υπ’ αριθ. 87843/20.2.2007 έγγραφο ΝΑΤ, απο¬ 
φασίζουμε: 

1. Την έγκριση πραγματοποίησης απογευματινής υπε- 
ρωριακής εργασίας δώδεκα χιλιάδων (12.000) ωρών 
συνολικά, με αμοιβή, για διακόσιους (200) μονίμους 
υπαλλήλους ΝΑΥΤΙΚΟΥ ΑΠΟΜΑΧΙΚΟΥ ΤΑΜΕΙΟΥ (ΝΑΤ), 
όπου υπηρετούν συνολικά διακόσιοι εικοσιοκτώ (228) 
υπάλληλοι, για την αντιμετώπιση εκτάκτων υπηρεσιακών 
αναγκών, για τον μήνα Φεβρουάριο 2007. 

Οι άλως εξαιρετικές υπηρεσιακές ανάγκες που επι¬ 
βάλλουν την υπερωριακή απασχόληση του προσωπικού 
αυτού οφείλονται στους εξής λόγους: 

- Κωδικογράφηση ναυτολογίων έτους 2005 και 2006. 
Καταχώρηση των υπηρεσιών των ναυτικών στην ατομική 
τους μερίδα - έκδοση φύλλων εκκαθάρισης ναυτολογίων 
(ναυτολόγια 1.260 για το 2005 και 480 για το 2006). 

- Διαφορές μισθολογίων ετών 2004-2005 (κ.ν. 792/1978 
άρθρο 37, παρ. 1 που αφορούν ξένη υπηρεσία. Εκκρε- 
μούν περίπου 2.000 υποθέσεις - αποστολή ενημερω¬ 
τικών σημειωμάτων και περίπου 4.000 υποθέσεις για 
αρχειοθέτηση. 

- Αρχειοθέτηση φύλλων εκκαθάρισης και επιδοτηρίων 
αυτών στους φακέλους των πλοίων. 

- Εκκρεμούν 2.500 αιτήσεις για έκδοση δελτίου διαδο¬ 
χικής ασφάλισης σύμφωνα με το ν. 3232/2004. 

- Εκκρεμούν περίπου 600 αιτήσεις για δικαίωμα εξαγο¬ 
ράς, σύμφωνα με το ν. 3075/2002, καθώς και περίπου 6.000 
αιτήσεις απορριπτικές που πρέπει να απαντηθούν. 


- Αναζήτηση των αχρεωστήτως καταβληθεισών συ¬ 
ντάξεων που πιστώθηκαν στο λογαριασμό θανόντων 
συνταξιούχων μετά το θάνατό τους. 

- 650 περίπου αιτήσεις συνταξιούχων ΚΕΑΝ που ζη¬ 
τούν εξαγορά ολόκληρου χρόνου προκειμένου να αυξη¬ 
θεί το ποσοστό της μηνιαίας επικουρικής σύνταξης. 

-170 αιτήσεις (έτους 2001-2005) για αναπροσαρμογή 
συντάξεων με το ν. 2390/1996 (εντάξεις προϊσταμένων 
στονΎπαρχο και Ναύτη στον Μάγειρο Α'). 

- Εφάπαξ ΤΠΚΠΕΝ διαδοχικής ασφάλισης από 15.2.2005 
έως σήμερα 750 περιπτώσεις. 

- Εφάπαξ ΤΠΑΕΝ διαδοχικής ασφάλισης από 1.6.2005 
έως σήμερα, 250 περιπτώσεις. 

-Έλεγχος λογιστικών εγγραφών και διαχείρισης κοι¬ 
νοχρήστων ακίνητης περιουσίας από το 1995. 

- Καταχώρηση στον Η/Υ των παραστατικών του Λο¬ 
γιστηρίου από το Φεβρουάριο του 2004. 

- Δημιουργία πλήρους φακέλου για κάθε ακίνητο του 
ΝΑΤ. 

- Καταχώρηση σε ηλεκτρονική μορφή των γραμματίων 
είσπραξης μισθωμάτων όλων των μισθίων, ετών 2003, 
2004, 2005, 2006 καθώς και των αντίστοιχων αναδρομι¬ 
κών λόγω της ετήσιας αναπροσαρμογής τους, κατόπιν 
σχετικού ελέγχου. 

- Επανυπολογισμός σύνταξης ΝΑΤ-ΚΕΑΝ, 2.500 περί¬ 
που συνταξιούχων των οποίων μέχρι σήμερα η σύνταξη 
είναι λανθασμένη. 

Οι ώρες απογευματινής υπερωριακής εργασίας δεν 
μπορεί να υπερβαίνουν τις εξήντα (60) ανά υπάλληλο 
μηνιαίως. 

2. Για τη δαπάνη που θα προκύψει από την ανωτέρω 
αιτία ύψους 105.000 ευρώ περίπου, υπάρχει εγγεγραμ¬ 
μένη πίστωση στον Προϋπολογισμό έτους 2007 του 
ανωτέρω φορέα (ΚΑΕ 0261). 

3. Ο αριθμός του προσωπικού που θα απασχολεί¬ 
ται υπερωριακά κάθε φορά, καθώς και ο αριθμός των 
ωρών, θα εξαρτηθεί από τις πραγματικές υπηρεσιακές 
ανάγκες και θα καθοριστεί σε απόφαση του Προέδρου 
Δ.Σ./ΝΑΤ. 

Υπεύθυνοι για την εκτέλεση υπερωριακής εργασίας 
στο ΝΑΤ ορίζονται οι Προϊστάμενοι Διευθύνσεων, Τμη¬ 
μάτων και αυτοτελών Γ ραφείων. 

4. Η απόφαση αυτή να δημοσιευθεί στην Εφημερίδα 
της Κυβερνήσεως και ισχύει αναδρομικά ένα μήνα πριν 
τη δημοσίευσή της. 

Πειραιάς, 2 Μαρτίου 2007 

Ο ΥΠΟΥΡΓΟΣ 

ΜΑΝΩΛΗΣ Κ. ΚΕΦΑΛΟΓΙΑΝΝΗΣ 
-♦- 

Αριθμ. 483 (5) 

Ανάθεση άσκησης αρμοδιοτήτων στον Ειδικό Γραμμα- 
τέα του Εθνικού Τυπογραφείου. 

Ο ΓΕΝΙΚΟΣ ΓΡΑΜΜΑΤΕΑΣ ΤΗΣ ΚΥΒΕΡΝΗΣΗΣ 

Έχοντας υπόψη: 

1. Τις διατάξεις του άρθρου 10 παρ. 1 και 2 και 26 παρ. 
2 του ν. 3469/2006 «Εθνικό Τυπογραφείο, Εφημερίς της 
Κυβερνήσεως και λοιπές διατάξεις» (ΦΕΚ 131/Α'). 

2. Την υπ’ αριθμ. 1461/12.7.2006 απόφαση του Γενικού 
Γραμματέα της Κυβέρνησης «Ανάθεση άσκησης αρμο¬ 
διοτήτων στον Ειδικό Γ ραμματέα του Εθνικού Τυπογρα- 

φείου και στον Προϊστάμενο του Νομικού Γραφείου της 
Γενικής Γραμματείας της Κυβέρνησης» (ΦΕΚ 906/Β'). 

3. Το άρθρο 90 του Κώδικα Νομοθεσίας για την Κυ¬ 
βέρνηση και τα κυβερνητικά όργανα που κυρώθηκε με 
το άρθρο πρώτο του π.δ. 63/2005 «Κωδικοποίηση της 
νομοθεσίας για την Κυβέρνηση και τα Κυβερνητικά Όρ¬ 
γανα» (ΦΕΚ Α' 98) και το γεγονός ότι από τις διατάξεις 
της απόφασης αυτής δεν προκαλείται δαπάνη σε βάρος 
του κρατικού προϋπολογισμού, αποφασίζουμε: 

Αναθέτουμε στον Ειδικό Γραμματέα του Εθνικού Τυ¬ 
πογραφείου την αρμοδιότητα χορήγησης της άδειας για 
τη δημοσίευση στην «Εφημερίδα της Κυβερνήσεως» των 
κειμένων που πρόκειται να δημοσιευθούν στο τεύχος 
Διακηρύξεων Δημοσίων Συμβάσεων (Δ.Δ.Σ.), σύμφωνα με 
το άρθρο 10 παρ. 2 του ν. 3469/2006 (ΦΕΚ 131/Α'). 

Η απόφαση αυτή συμπληρώνει την προηγούμενη από¬ 
φασή μας 1461/12.7.2006 (ΦΕΚ 906/Β'). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Μαρτίου 2007 

Ο Γ ενικός Γ ραμματέας της Κυβέρνησης 
ΑΡΓΥΡΙΟΣ ΚΑΡΡΑΣ 

-♦- 

Αριθμ. 1325 (6) 

Τροποποίηση της υπ’ αριθμ. 2778/2005 απόφασης του 
Γενικού Γραμματέα Περιφέρειας Κρήτης περί σύ¬ 
στασης του Νομικού Προσώπου Δημοσίου Δικαίου 
«Κέντρο Περιβαλλοντικής Αγωγής και Ενημέρωσης 
Δήμου Λαππαίων». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΡΗΤΗΣ 

Έχοντας υπόψη: 

1. Τις διατάξεις του ν. 2503/1997 περί «Οργάνωσης- 
Διοίκησης της Περιφέρειας κ.λπ.». 

2. Τις διατάξεις του άρθρου 18 του ν. 2539/1997 περί 
«Συγκρότησης της Πρωτοβάθμιας Τοπικής Αυτοδιοί¬ 
κησης». 

3. Την υπ’ αριθμ. 6730/2003 απόφαση του Γενικού 
Γραμματέα της Περιφέρειας Κρήτης «Ορισμός ειση¬ 
γητών και μεταβίβαση εξουσίας υπογραφής με εντολή 
Γ ενικού Γ ραμματέα...», όπως τροποποιήθηκε και ισχύει. 

4. Τις διατάξεις του άρθρου 240 του ν. 3463/2006. 

5. Την υπ’ αριθμ. 5236/εγκ.8/26.1.2007 του ΥΠΕΣΔΔΑ. 

6. Την υπ’ αριθμ. 2778/2005 απόφαση του Γενικού 
Γραμματέα Περιφέρειας Κρήτης περί σύστασης στο 
Δήμο Λαππαίων Ν.Π.Δ.Δ. με την επωνυμία «Κέντρο Περι¬ 
βαλλοντικής Αγωγής και Ενημέρωσης Δήμου Λαππαίων», 
που δημοσιεύθηκε στο ΦΕΚ 553/Β725.4.2005. 

7. Την υπ’ αριθμ. 3/2007 νόμιμη απόφαση του Δ.Σ. 
Λαππαίων περί τροποποίησης της συστατικής πράξης 
του Ν.Π.Δ.Δ. «Κέντρο Περιβαλλοντικής Αγωγής και Ενη¬ 
μέρωσης Δήμου Λαππαίων», ως προς τη Διοίκηση και τη 
θητεία του Νομικού Προσώπου, αποφασίζουμε: 

Τροποποιούμε την υπ’ αριθμ. 2778/2005 απόφαση του 
Γενικού Γραμματέα Περιφέρειας Κρήτης (ΦΕΚ 553/Β7 
25.4.2005), ως προς το άρθρο Ε' αυτής, ως εξής: 

ΑΡΘΡΟ Ε' 

Ως προς τη Διοίκηση και τη θητεία θα ισχύουν οι 
εκάστοτε διατάξεις του Δημοτικού και Κοινοτικού Κώ¬ 
δικα. 


Με την παρούσα απόφαση δεν προκαλείται δαπάνη σε 
βάρος του Προϋπολογισμού του Δήμου Λαππαίων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ρέθυμνο, 21 Φεβρουάριου 2007 
Με εντολή Γ ενικού Γ ραμματέα Περιφέρειας 
Ο Γ ενικός Διευθυντής Περιφέρειας 
ΕΥΣΤΑΘΙΟΣ ΤΖΟΥΑΝΑΚΗΣ 

-♦- 

(7) 

Μεταβίβαση αρμοδιοτήτων στην Εκτελεστική Επιτροπή, 
στο Γ ενικό Διευθυντή και στους Προϊσταμένους Διευ¬ 
θύνσεων, Τμημάτων, Γ ραφείων και λοιπών Υπηρεσια¬ 
κών Μονάδων της Επιτροπής Κεφαλαιαγοράς. 

Η ΕΠΙΤΡΟΠΗ ΚΕΦΑΛΑΙΑΓΟΡΑΣ 
(Απόφαση 25/413) 

Έχοντας υπόψη: 

1. Την παρ. 4 του άρθρου 30 του ν. 2324/1995, όπως 
αντικαταστάθηκε από το άρθρο 23 του ν. 3371/2005 
(ΦΕΚ 178/Α714.7.2005). 

2. Την παρ. 2 του άρθρου 8 του ν. 2836/2000 (ΦΕΚ 
Α7168/24.7.2000). 

3. Την παρ. 3 του άρθρου 78 του ν. 1969/1991 (ΦΕΚ 
Α7167/30.10.1991). 

4. Το π.δ. 25/2003 «Οργανισμός Επιτροπής Κεφαλαια¬ 
γοράς» (ΦΕΚ Α726/6.2.2003). 

5. Το π.δ. 152/2005 «Σύσταση Περιφερειακού Γραφεί¬ 
ου Επιτροπής Κεφαλαιαγοράς στη Θεσσαλονίκη» (ΦΕΚ 
Α7213/23.8.2005). 

6. Την υπ’ αριθμ. 17/370/26.1.2006 απόφαση του Διοικη¬ 
τικού Συμβουλίου της Επιτροπής Κεφαλαιαγοράς «Συ¬ 
γκρότηση ειδικής υπηρεσιακής μονάδας της Επιτροπής 
Κεφαλαιαγοράς για την πρόληψη και καταστολή της 
νομιμοποίησης εσόδων από εγκληματικές δραστηρι¬ 
ότητες.» 

7. Την υπ’ αριθμ. 14/379/18.4.2006 απόφαση του Διοι¬ 
κητικού Συμβουλίου της Επιτροπής Κεφαλαιαγοράς «Με¬ 
ταβίβαση αρμοδιοτήτων και της εξουσίας υπογραφής 
«Με εντολή Δ.Σ.» στην Εκτελεστική Επιτροπή, στο Γε¬ 
νικό Διευθυντή και στους Προϊσταμένους Διευθύνσεων 
και Τμημάτων της Επιτροπής Κεφαλαιαγοράς» (ΦΕΚ 
674/31.5.2006) όπως τροποποιήθηκε με την υπ. αριθμ. 
17/394/2.8.2006 Δ.Σ. (ΦΕΚ Β71337/14.9.2006). 

8. Το άρθρο 90 του π.δ. 63/2005 «Κωδικοποίηση της 
νομοθεσίας για την Κυβέρνηση και τα κυβερνητικά όρ¬ 
γανα» (ΦΕΚ Α798/22.4.2005). 

9. Το γεγονός ότι από την παρούσα απόφαση δεν 
προκαλείται δαπάνη σε βάρος του κρατικού προϋπο¬ 
λογισμού, αποφασίζει ομόφωνα: 

1. Μεταβιβάζουμε στην Εκτελεστική Επιτροπή (ΕΕ), στο 
Γ ενικό Διευθυντή (Γ Δ) και στους Προϊσταμένους Διευ¬ 
θύνσεων, Τμημάτων, Γ ραφείων και λοιπών Υπηρεσιακών 
Μονάδων της Επιτροπής Κεφαλαιαγοράς τις παρακάτω 
αρμοδιότητες, ως εξής: 

(α) Στην Εκτελεστική Επιτροπή 

(ί) Τ ις αποφάσεις για τη μισθολογική εξέλιξη όλων των 
υπαλλήλων της Επιτροπής Κεφαλαιαγοράς (ΕΚ). 

(μ) Τις αποφάσεις με τις οποίες τίθεται στο Αρχείο 
υπόθεση, ενημερώνοντας σχετικά το Διοικητικό Συμ¬ 
βούλιο (ΔΣ). 

(μι) Τις αποφάσεις για την έναρξη της διαδικασίας 
επιβολής κυρώσεων, πλην εκείνων που αφορούν την 

έναρξη της διαδικασίας ανάκλησης της άδειας λειτουρ¬ 
γίας εποπτευόμενων φορέων της ΕΚ. 

(ίν) Την άσκηση προσφυγής κατά των εισαγγελικών 
διατάξεων. 

(ν) Την απόφαση για την παράταση της προθεσμίας 
διάθεσης των ιδίων μετοχών εισηγμένης εταιρείας. 

(νί) Την εντολή για τη διενέργεια ελέγχων. 

(νϋ) Τη διενέργεια και έγκριση προμηθειών αγαθών, 
αναθέσεις εκτέλεσης έργων και παροχής υπηρεσιών της 
Επιτροπής Κεφαλαιαγοράς, σύμφωνα με τις διαδικασίες 
απευθείας ανάθεσης ή με συνοπτικές διαδικασίες (πρό¬ 
χειρος διαγωνισμός) για ετήσια συνολική δαπάνη αυτών 
κατά κωδικό αριθμό είδους από 2.000 ευρώ μέχρι του 
ποσού που ορίζεται στην εκάστοτε ισχύουσα σχετική 
απόφαση του αρμοδίου Υπουργού για τους πρόχειρους 
διαγωνισμούς. 

(νίϋ) Τη χορήγηση άδειας άσκησης ιδιωτικού έργου με 
ή χωρίς αμοιβή σε υπαλλήλους της ΕΚ. 

(ίχ) Την απόφαση ανάθεσης σε τρίτους, σύμφωνα με 
την παρ. 11 άρθρου 36 του ν. 2324/1995, σύμβασης έργου 
και εργασιών που λόγω εξαιρετικών περιστάσεων δεν 
μπορεί να εκτελέσει η ίδια η ΕΚ ή λόγω εξειδίκευσης 
του αντικειμένου είτε λόγω αδυναμίας αντιμετώπισής 
τους από το υπάρχον προσωπικό, εφόσον η δαπάνη δεν 
υπερβαίνει το ποσό των σαράντα πέντε χιλιάδων ευρώ 
(€ 45.000), ενημερώνοντας σχετικά το ΔΣ. 

(χ) Την έγκριση της υπερωριακής απασχόλησης των 
Προϊσταμένων Διευθύνσεων, Τμημάτων και Γραφείων 
της Επιτροπής Κεφαλαιαγοράς. 

(β) Στον Α' Αντιπρόεδρο 

Την κατάρτιση και υπογραφή συμβάσεων προμηθειών 
αγαθών, αναθέσεων εκτέλεσης έργων και παροχής υπη¬ 
ρεσιών της Επιτροπής Κεφαλαιαγοράς και την ανάληψη 
και έκδοση χρηματικών ενταλμάτων ποσού από είκοσι 
χιλιάδες ευρώ (€ 20.000) έως σαράντα πέντε χιλιάδες 
ευρώ (€ 45.000). 

Όταν η θέση του Α' Αντιπροέδρου είναι κενή και μέχρι 
την πλήρωσή της ή όταν ο Α' Αντιπρόεδρος ελλείπει, 
απουσιάζει ή έχει κώλυμα, οι παραπάνω αναφερόμενες 
αρμοδιότητες του Α' Αντιπροέδρου ασκούνται και τα 
παραπάνω έγγραφα υπογράφονται από τον Β' Αντι¬ 
πρόεδρο. 

(γ) Στο Γενικό Διευθυντή 

(ί) Τις αποφάσεις τοποθέτησης και μετακίνησης υπαλ¬ 
λήλων της ΕΚ σε οργανικές μονάδες της ΕΚ. 

(μ) Τ ις αποφάσεις μετακίνησης εκτός έδρας των υπαλ¬ 
λήλων. 

(ίϋ) Τις αποφάσεις χορήγησης κανονικών, αναρρωτικών 
και λοιπών αδειών στους Προϊσταμένους Διευθύνσεων 
της ΕΚ. 

(ίν) Την έγκριση της υπερωριακής απασχόλησης του 
προσωπικού της Επιτροπής Κεφαλαιαγοράς, πλην των 
Προϊσταμένων Διευθύνσεων, Τμημάτων και Γραφείων. 

(ν) Τον ορισμό υπαλλήλων για συμμετοχή σε συνέδρια, 
σε συμβούλια και σε επιτροπές. 

(νί) Την παροχή οδηγιών και την έκδοση εγκυκλίων για 
τη λειτουργία και το συντονισμό των υπηρεσιών της ΕΚ, 
καθώς και την υπογραφή εγκυκλίων που εγκρίνονται 
από το Δ.Σ. 

(νϋ) Τ ις απαντήσεις σε αιτήματα ή αναφορές παρα¬ 
πόνων ή σε καταγγελίες πολιτών κατά πράξεων ή πα¬ 
ραλείψεων υπηρεσιακών οργάνων. 


(νίϋ) Τα θέματα υπηρεσιακής κατάστασης των υπαλ¬ 
λήλων της ΕΚ, όπως ενδεικτικά προσφυγές, αποδοχή 
παραίτησης, θέση σε αργία, κατάρτιση σύμβασης πρό¬ 
σληψης. 

(ίχ) Τα ερωτήματα για γνωμοδότηση στη Διεύθυνση 
Νομικών Υπηρεσιών. 

(χ) Τη διενέργεια και έγκριση προμηθειών αγαθών, 
αναθέσεις εκτέλεσης έργων και παροχής υπηρεσιών της 
Επιτροπής Κεφαλαιαγοράς, σύμφωνα με τις διαδικασίες 
απευθείας ανάθεσης ή με συνοπτικές διαδικασίες (πρό¬ 
χειρος διαγωνισμός) για ετήσια συνολική δαπάνη αυτών 
κατά κωδικό αριθμό είδους από 2.000 ευρώ μέχρι του 
ποσού των 20.000 ευρώ. 

(χί) Την κατάρτιση και υπογραφή συμβάσεων προμη¬ 
θειών αγαθών, αναθέσεων εκτέλεσης έργων και παρο¬ 
χής υπηρεσιών της Επιτροπής Κεφαλαιαγοράς και την 
ανάληψη και έκδοση χρηματικών ενταλμάτων ποσού 
από δύο χιλιάδες ευρώ (€ 2.000) έως είκοσι χιλιάδες 
ευρώ (€ 20.000). 

(χϋ) Την έγκριση πληρωμών που αφορούν προμήθειες, 
υπηρεσίες και έργα, εφόσον η σχετική δαπάνη έχει 
εγκριθεί από την ΕΕ ή το ΔΣ και πληρούνται οι νόμιμες 
και συμβατικές υποχρεώσεις. 

(χίϋ) Την έγκριση πληρωμών για τις πάσης φύσεως 
αποδοχές και τις επ’ αυτών κρατήσεις και εργοδοτικές 
εισφορές των μελών του ΔΣ και του προσωπικού, για 
τις αμοιβές και τις επ’ αυτών κρατήσεις μελών ομάδων 
εργασίας. 

(χίν) Την έγκριση πληρωμών για τα μισθώματα κινητών 
και ακινήτων, για τα κοινόχρηστα και για τους λογαρια¬ 
σμούς ηλεκτρισμού, ύδρευσης, τηλεφωνίας και φυσικού 
αερίου, εφόσον πληρούνται οι νόμιμες και συμβατικές 
υποχρεώσεις. 

(χν) Την έγκριση προκαταβολών για ταχυδρομικά τέλη 
και μικροδαπάνες και έγκριση της απόδοσης λογαρια¬ 
σμού. 

(χνί) Τ ις αποφάσεις φραγής ή άρσης αυτής τηλεφω¬ 
νικών συνδιαλέξεων των υπηρεσιών της ΕΚ. 

(χνϋ) Την παροχή άδειας για ίδρυση υποκαταστημάτων 
και γραφείων αντιπροσώπευσης των Ανωνύμων Χρημα¬ 
τιστηριακών Εταιριών (ΑΧΕ), των Ανωνύμων Εταιριών 
Παροχής Επενδυτικών Υπηρεσιών (ΑΕΠΕΥ) και Ανωνύ¬ 
μων Εταιριών Επενδυτικής Διαμεσολάβησης (ΑΕΕΔ). 

(χνίίί) Την έγκριση τροποποίησης καταστατικού Ανω¬ 
νύμων Εταιριών Επενδύσεων Χαρτοφυλακίου (ΑΕΕΧ), 
Ανωνύμων Εταιριών Διαχειρίσεως Αμοιβαίων Κεφαλαίων 
(ΑΕΔΑΚ), Ανωνύμων Εταιριών Διαχείρισης Αμοιβαίων 
Κεφαλαίων Ακίνητης Περιουσίας (ΑΕΔΑΚΑΠ), Ανωνύμων 
Εταιριών Επενδύσεων σε Ακίνητη Περιουσία (ΑΕΕΑΠ), 
Ανωνύμων Χρηματιστηριακών Εταιριών (ΑΧΕ), Ανωνύμων 
Εταιριών Παροχής Επενδυτικών Υπηρεσιών (ΑΕΠΕΥ), 
Ανωνύμων Εταιριών Επενδύσεων Χαρτοφυλακίου Ανα- 
δυομένων Αγορών (ΑΕΕΧΑΑ) και Ανωνύμων Εταιριών 
Επενδυτικής Διαμεσολάβησης (ΑΕΕΔ). 

(χίχ) Έγκριση κανονισμών αμοιβαίων κεφαλαίων και 
αμοιβαίων κεφαλαίων ακίνητης περιουσίας και τροπο¬ 
ποιήσεις αυτών. 

(χχ)'Εγκριση διορισμού μελών διοικητικών συμβουλίων 
των ΑΧΕ, ΑΕΔΑΚ, ΑΕΠΕΥ, ΑΕΕΧ, ΑΕΔΑΚ, ΑΕΔΑΚΑΠ, ΑΕ¬ 
ΕΑΠ, ΑΕΕΧΑΑ και ΑΕΕΔ. 

(χχί) Την έγκριση μεταβιβάσεων μετοχών των ΑΧΕ, 
ΑΕΔΑΚ, ΑΕΠΕΥ, ΑΕΕΧ, ΑΕΔΑΚ, ΑΕΔΑΚΑΠ, ΑΕΕΑΠ, ΑΕ¬ 
ΕΧΑΑ και ΑΕΕΔ. 

(χχϋ) Την έγκριση διάθεσης μεριδίων ΟΣΕΚΑ στην 
Ελλάδα. 

(χχϋί) Την παροχή επενδυτικών υπηρεσιών από ΑΕΠΕΥ 
και ΑΕΔΑΚ εκτός Ελλάδος. 

(χχίν) Την παροχή άδειας και τον ορισμό μέλους του 
Χρηματιστηρίου Αθηνών για την αναγκαστική εκποίηση 
κινητών αξιών. 

(χχν) Την εντολή για τη διενέργεια ελέγχων. 

(χχνί) Όταν η θέση του ΓΔ είναι κενή και μέχρι την 
πλήρωσή της ή όταν ο ΓΔ ελλείπει, απουσιάζει ή έχει 
κώλυμα, οι παραπάνω αναφερόμενες αρμοδιότητες του 
Γ Δ ασκούνται και τα παραπάνω έγγραφα υπογράφονται 
από τον Α' Αντιπρόεδρο και σε περίπτωση κατά την 
οποία η θέση του Α' Αντιπροέδρου είναι κενή και μέχρι 
την πλήρωσή της ή όταν ο Α' Αντιπρόεδρος ελλείπει, 
απουσιάζει ή έχει κώλυμα, από τον Β' Αντιπρόεδρο. 

(δ) Στους Προϊσταμένους των Διευθύνσεων 
(αα) Γ ενικά 

(ί) Την παροχή οδηγιών σε θέματα της αρμοδιότητάς 
τους. 

(μ) Τη μετακίνηση υπαλλήλων εντός της διεύθυνσής 
τους. 

(ιϋ) Τις απαντήσεις σε ερωτήματα υπηρεσιών, πολιτών 
ή υπαλλήλων και φορέων της αγοράς για ζητήματα που 
ανάγονται στον τομέα της αρμοδιότητάς τους. 

(ίν) Τις απαντήσεις σε αιτήσεις υπηρεσιών, πολιτών, 
υπαλλήλων και φορέων της αγοράς για χορήγηση εγ¬ 
γράφων ή παροχή πληροφοριών. 

(ν) Τα έγγραφα τα οποία απευθύνονται στους επο¬ 
πτευόμενους από την ΕΚ φορείς, με τα οποία ζητούνται 
διάφορα στοιχεία και πληροφορίες. 

(νί) Τα έγγραφα με τα οποία ζητείται η συμπλήρωση 
ελλιπούς αλληλογραφίας. 

(νϋ) Τις πράξεις με τις οποίες διαβιβάζονται έγγραφα 
από Διεύθυνση σε Διεύθυνση. 

(νϋί) Τα έγγραφα με τα οποία διαβιβάζονται στις αρ¬ 
μόδιες υπηρεσίες αναφορές υπηρεσιών ή πολιτών που 
αναρμόδια υποβλήθηκαν στην κεντρική υπηρεσία. 

(ίχ) Τις επιστολές με τις οποίας ζητείται από τους 
διοικούμενους η άσκηση του δικαιώματος της προηγού¬ 
μενης ακρόασης, για τα θέματα που ανάγονται στον 
τομέα της αρμοδιότητάς τους. 

(χ) Τα έγγραφα με τα οποία χορηγούν ή αρνούνται 
τη χορήγηση στοιχείων και πληροφοριών, ύστερα από 
σχετικό αίτημα τρίτου. 

(χί) Την εντολή για τη διενέργεια ελέγχων. 

(ββ) Στον Προϊστάμενο της Διεύθυνσης Διοικητικών 
και Οικονομικών Υπηρεσιών 
(ί) Τις αποφάσεις χορήγησης κανονικών, αναρρωτικών 
και λοιπών αδειών στους υπαλλήλους της ΕΚ, πλην των 
Προϊσταμένων Διευθύνσεων. 

(ϋ) Τα θέματα εγκατάστασης ή επέκτασης τηλεφω¬ 
νικών συνδέσεων για την εξυπηρέτηση των υπηρεσιών 
της ΕΚ. 

(ίϋ) Τα θέματα της μίσθωσης αυτοκινήτων της ΕΚ. 

(ίν) Την έγκριση, κατάρτιση και υπογραφή συμβάσεων 
και πράξεων έγκρισης προμηθειών, εκτέλεσης έργων, 
ανάληψης και έκδοσης χρηματικών ενταλμάτων ποσού 
έως δύο χιλιάδες ευρώ (€ 2.000). 

(ν) Επικύρωση αντιγράφων με την ένδειξη «Ακριβές 
αντίγραφο». 

(νί) Βεβαίωση του γνησίου της υπογραφής του προ¬ 
σωπικού και των πολιτών. 


(ε) Στους Προϊσταμένους των Τμημάτων 
(αα) Γ ενικά 

(ί) Τ ις απαντήσεις σε αναφορές παραπόνων πολιτών 
και υπαλλήλων, οι οποίες αφορούν ζητήματα για τα 
οποία η υπηρεσία έχει λάβει θέση. 

(ϋ) Τα έγγραφα με τα οποία επιστρέφονται δικαιο- 
λογητικά. 

(ίϋ) Την έκδοση πιστοποιητικών και βεβαιώσεων σε θέ¬ 
ματα που σύμφωνα με το νόμο μπορούν να βεβαιωθούν 
από στοιχεία που τηρούνται στην Υπηρεσία. 

(ίν) Τα έγγραφα με τα οποία ανακοινώνονται ή κοι¬ 
νοποιούνται αποφάσεις της ΕΚ, χωρίς να παρέχονται 
ταυτόχρονα οδηγίες. 

(ββ) Στον Προϊστάμενο του Τμήματος Πρωτοκόλλου, 
Αρχείου και Γραμματείας και του Τμήματος Προσω¬ 
πικού. 

(ί) Επικύρωση αντιγράφων με την ένδειξη «Ακριβές 
αντίγραφο». 

(ϋ) Βεβαίωση του γνησίου της υπογραφής του προ¬ 
σωπικού και των πολιτών. 

(στ) Στον Προϊστάμενο του Περιφερειακού Γ ραφείου 
Θεσσαλονίκης 

(ί) Την παροχή οδηγιών σε θέματα της αρμοδιότητάς 
τους. 

(ϋ) Τ ις απαντήσεις σε ερωτήματα υπηρεσιών, πολιτών 
ή υπαλλήλων και φορέων της αγοράς για ζητήματα που 
ανάγονται στον τομέα της αρμοδιότητάς τους. 

(ίϋ) Τα έγγραφα τα οποία απευθύνονται στους επο¬ 
πτευόμενους από την ΕΚ φορείς, με τα οποία ζητούνται 
διάφορα στοιχεία και πληροφορίες. 

(ίν) Τα έγγραφα με τα οποία ζητείται η συμπλήρωση 
ελλιπούς αλληλογραφίας. 

(ν) Τα έγγραφα με τα οποία διαβιβάζονται στις αρ¬ 
μόδιες υπηρεσίες αναφορές υπηρεσιών ή πολιτών που 
αναρμόδια υποβλήθηκαν στο εν λόγω Γ ραφείο. 

Οι ανωτέρω αρμοδιότητες ασκούνται σε συνεργα¬ 
σία με τις καθ’ ύλην αρμόδιες κεντρικές υπηρεσίες της 
Επιτροπής Κεφαλαιαγοράς και με βάση οδηγίες και 
κατευθύνσεις του Γ ενικού Διευθυντή. 

(ζ) Στον Επικεφαλής της Ειδικής Υπηρεσιακής Μο¬ 
νάδας για την Πρόληψη Νομιμοποίησης Εσόδων από 
Εγκληματικές Δραστηριότητες 
(ί) Την παροχή οδηγιών σε θέματα της αρμοδιότητάς 
τους. 

(ϋ) Τ ις απαντήσεις σε ερωτήματα υπηρεσιών, πολιτών 
ή υπαλλήλων και φορέων της αγοράς για ζητήματα που 
ανάγονται στον τομέα της αρμοδιότητάς τους. 

(ίϋ) Τις απαντήσεις σε αιτήσεις υπηρεσιών, πολιτών, 
υπαλλήλων και φορέων της αγοράς για χορήγηση εγ¬ 
γράφων ή παροχή πληροφοριών. 

(ίν) Τα έγγραφα τα οποία απευθύνονται στους επο¬ 
πτευόμενους από την ΕΚ φορείς, με τα οποία ζητούνται 
διάφορα στοιχεία και πληροφορίες. 

(ν) Τα έγγραφα με τα οποία ζητείται η συμπλήρωση 
ελλιπούς αλληλογραφίας. 

(νί) Τα έγγραφα με τα οποία διαβιβάζονται στις αρ¬ 
μόδιες υπηρεσίες αναφορές υπηρεσιών ή πολιτών που 
αναρμόδια υποβλήθηκαν στην εν λόγω Υπηρεσιακή 
Μονάδα. 

(νϋ) Τις επιστολές με τις οποίας ζητείται από τους 
διοικούμενους η άσκηση του δικαιώματος της προηγού¬ 
μενης ακρόασης, για τα θέματα που ανάγονται στον 
τομέα της αρμοδιότητάς τους. 

(νίϋ) Τα έγγραφα με τα οποία χορηγούν ή αρνούνται 
τη χορήγηση στοιχείων και πληροφοριών, ύστερα από 
σχετικό αίτημα τρίτου. 

(ίχ) Τις αναφορές προς την Εθνική Αρχή Καταπολέμη¬ 
σης της Νομιμοποίησης Εσόδων από παράνομες δρα¬ 
στηριότητες. 

(χ) Τις αναλυτικές εξαμηνιαίες εκθέσεις προς το 
Υπουργείο Οικονομίας και Οικονομικών σχετικά με την 
αξιολόγηση των εποπτευομένων εταιριών και τυχόν 
επιβληθέντα μέτρα ή κυρώσεις. 

(η) Στον Γραμματέα και στον Προϊστάμενο της Γραμ- 
ματείας ΔΣ, ΕΕ και Γ Δ 

Έκδοση ακριβών αντιγράφων ή ακριβών αποσπασμάτων 
των πρακτικών των συνεδριάσεων του ΔΣ και της ΕΕ. 

2. Η κίνηση των τραπεζικών λογαριασμών της ΕΚ 

Η κίνηση των εν γένει λογαριασμών της ΕΚ μέσω της 
έκδοσης επιταγών και της παροχής εντολών για τη 
μεταφορά χρημάτων μεταξύ των λογαριασμών αυτών 
ή από τους λογαριασμούς αυτούς προς τους λογαρια¬ 
σμούς τρίτων, γίνεται ως εξής: 

(ί) Επιταγές ή εντολές μεταφοράς χρημάτων ποσού 
άνω των τριακοσίων πενήντα χιλιάδων ευρώ (€ 350.000) 
θα φέρουν δύο υπογραφές, από τις οποίες η μία μέλους 
της ΕΕ και η άλλη μέλους της ΕΕ ή του ΓΔ ή του Προϊ¬ 
σταμένου της Διεύθυνσης Διοικητικών και Οικονομικών 
Υπηρεσιών. 

(ϋ) Επιταγές ή εντολές μεταφοράς χρημάτων ποσού 
μέχρι τριακοσίων πενήντα χιλιάδων ευρώ (€ 350.000) θα 
φέρουν δύο υπογραφές, από τις οποίες η μία μέλους 
της ΕΕ ή του ΓΔ και η άλλη ενός εκ των ανωτέρω ή 
του Προϊσταμένου της Διεύθυνσης Διοικητικών και Οι¬ 
κονομικών Υπηρεσιών. 

3. Οι παραπάνω εξουσιοδοτημένοι να υπογράφουν 
υποχρεούνται να τηρούν ενήμερα τα ανώτερα αυτών 
υπηρεσιακά κλιμάκια για κάθε σοβαρό κατά την κρίση 
τους θέμα της αρμοδιότητάς τους. Επίσης οι ως άνω 
εξουσιοδοτούμενοι μπορούν να προσκομίζουν σε ανώτε¬ 
ρο κλιμάκιο για λήψη απόφασης ή για υπογραφή θέματα 
της αρμοδιότητάς τους, αν το κρίνουν σκόπιμο λόγω 
του γενικότερου ενδιαφέροντος ή της σπουδαιότητας 
αυτών των θεμάτων. 

4. Σε περίπτωση έλλειψης, απουσίας ή κωλύματος 
των προϊσταμένων διευθύνσεων αναπληρώνονται στα 
καθήκοντά τους από τους ανώτερους κατά βαθμό 
προϊσταμένους των υποκείμενων οργανικών μονάδων 
και επί ομοιόβαθμων ο προϊστάμενος που έχει ασκή¬ 
σει περισσότερο χρόνο καθήκοντα προϊσταμένου, με 
την προϋπόθεση ότι ανήκει σε κλάδο του οποίου οι 
υπάλληλοι προβλέπεται ότι μπορούν να προΐστανται, 
σύμφωνα με τις οικείες οργανικές διατάξεις. Αν δεν 
υπάρχουν υποκείμενες οργανικές μονάδες, τον προϊστά¬ 
μενο αναπληρώνει ο κατά βαθμό ανώτερος υπάλληλος 
της μονάδας. 

5. Οι παραπάνω μεταβιβαζόμενες αρμοδιότητες μπο¬ 
ρεί να ασκούνται παράλληλα και από το Διοικητικό 
Συμβούλιο. 

6. Από την έναρξη ισχύος της παρούσας απόφασης 
καταργείται η υπ’ αριθμ. 14/379/18.4.2006 απόφαση του 
Διοικητικού Συμβουλίου της Επιτροπής Κεφαλαιαγοράς 
«Μεταβίβαση αρμοδιοτήτων και της εξουσίας υπογρα¬ 
φής «Με εντολή Δ.Σ» στην Εκτελεστική Επιτροπή, στο 
Γ ενικό Διευθυντή και στους Προϊσταμένους Διευθύνσε¬ 
ων και Τμημάτων της Επιτροπής Κεφαλαιαγοράς» (ΦΕΚ 


674/31.5.2006) όπως τροποποιήθηκε με την υπ’ αριθμ. 
17/394/2.8.2006 Δ.Σ. (ΦΕΚ Β?1337/14.9.2006). 

7. Η ισχύς της παρούσας απόφασης αρχίζει από τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Φεβρουάριου 2007 

Ο Πρόεδρος 
ΑΛΕΞΙΟΣ Α. ΠΙΛΑΒΙΟΣ 

- ♦ - 

( 8 ) 

Χορήγηση άδειας κυκλοφορίας στο απολυμαντικό 
χώρου ΗΥΘΙΕΝΕ Ρίϋδ. 

ΕΘΝΙΚΟΣ ΟΡΓΑΝΙΣΜΟΣ ΦΑΡΜΑΚΩΝ 

Με την υπ’ αριθμ. 68774/06/14.2.2007 απόφαση του ΕΟΦ 
χορηγήθηκε, βάσει των διατάξεων του άρθρου 3 της 
Υπουργικής απόφασης Υΐβ/οικ. 7723/1994 (ΦΕΚ 961/Β7 
1994) η άδεια κυκλοφορίας στο απολυμαντικό χώρου 
ΗΥΘΙΕΝΕ ΡΙ_υδ 

Μορφή: ΥΓΡΟ 

Υπεύθυνου κυκλοφορίας: ΗΥΘΙΕΝΕ δΕΒνίΟΕ-ΡΒΟΡΙΙ 
ίΤϋ. 

Η Διευθύντρια 

Α. ΚΟΥΤΣΟΥΚΗ 

- ♦ - 

Ο) 

Χορήγηση άδειας κυκλοφορίας φαρμακευτικού προϊό¬ 
ντος ΒΙδΡΕΒΑδΟΟΙ. 

ΕΘΝΙΚΟΣ ΟΡΓΑΝΙΣΜΟΣ ΦΑΡΜΑΚΩΝ 

Με τις υπ’ αριθμ. 10069/2007, 26903/2006, 26905/2006, 
26907/2006, 26910/2006, 26913/06/9.2.2007 αποφάσεις 
του ΕΟΦ χορηγήθηκε, βάσει των διατάξεων του άρθρου 
34 της παραγράφου 3 της κοινής υπουργικής απόφασης 
ΔΥΓ3(α)83657/2005, άδεια κυκλοφορίας στο φαρμακευ¬ 
τικό προϊόν ΒΙδΡΕΒΑδΟΟΕ. 

Δραστική ουσία: ΒΙδΡΕΒΙΩΟΝΕ. 

Μορφή: Επικαλυμμένο με λεπτό υμένιο δισκίο Ο,δπιρ/ 
ΤΑΒ, Ιπιρ/ΤΑΒ, 2πις)/ΤΑΒ, δπιρ/ΤΑΒ, 4ηης|/ΤΑΒ και θπιρ/ 
ΤΑΒ. 

Δικαιούχος σήματος: 3ΡΕΟΙΡΑΒ ΑΒΕΕ 

Υπεύθυνος κυκλοφορίας: δΡΕΟΙΡΑΒ ΑΒΕΕ. 

Η Διευθύντρια 

Α. ΚΟΥΤΣΟΥΚΗ 

- ♦ - 

( 10 ) 

Χορήγηση άδειας κυκλοφορίας στο απολυμαντικό 
χώρου νΑΝΟΟΙΙΑΤ. 

ΕΘΝΙΚΟΣ ΟΡΓΑΝΙΣΜΟΣ ΦΑΡΜΑΚΩΝ 

Με την υπ’ αριθμ. 59883/06/14.2.2007 απόφαση του 
ΕΟΦ χορηγήθηκε, βάσει των διατάξεων του άρθρου 3 
της Υπουργικής απόφασης Υ1 β/οικ.7723/1994 (ΦΕΚ 961/ 
Β'/1994), η άδεια κυκλοφορίας στο απολυμαντικό χώρου 
νΑΝΟΟΨΑΤ. 

Μορφή: ΥΓΡΟ 

Υπεύθυνου κυκλοφορίας: ΡΜΟ ΕΠΕ - Απολύμανση και 
Υγιεινή - Προϊόντα και Εξοπλισμός. 

Η Διευθύντρια 

Α. ΚΟΥΤΣΟΥΚΗ 

( 11 ) 

Χορήγηση άδειας κυκλοφορίας στο απολυμαντικό 
χώρου ϋΟΗΝδΟΝ ϋΐνΕΒδΕΥ ΖΑΕ ΡΕΒΑΧ II νΤ48. 

ΕΘΝΙΚΟΣ ΟΡΓΑΝΙΣΜΟΣ ΦΑΡΜΑΚΩΝ 

Με την υπ’ αριθμ. 11235/15.2.2007 απόφαση του ΕΟΦ 
χορηγήθηκε, βάσει των διατάξεων του άρθρου 3 της 
υπουργικής απόφασης Υ1β/οικ.7723/1994 (ΦΕΚ 961/Β7 
1994), η άδεια κυκλοφορίας στο απολυμαντικό χώρου 
ϋΟΗΝδΟΝ ϋΙΝ/ΕΒδΕΥ ΖΑΕ ΡΕΒΑΧ ΙΐνΤ48. 

Μορφή: ΥΓΡΟ 

Υπεύθυνου κυκλοφορίας: ύΟΗΝδΟΝΩΙΝ/ΕΒδΕΥ Ελλάς 
Α.Ε. 

Η Διευθύντρια 
Α. ΚΟΥΤΣΟΥΚΗ 


( 12 ) 

Χορήγηση άδειας κυκλοφορίας στο απολυμαντικό 
χώρου δΑΝΙΒΕδΤ. 

ΕΘΝΙΚΟΣ ΟΡΓΑΝΙΣΜΟΣ ΦΑΡΜΑΚΩΝ 

Με την υπ’ αριθμ. 68443/06/14.2.2007 απόφαση του 
ΕΟΦ χορηγήθηκε, βάσει των διατάξεων του άρθρου 
3 της Υπουργικής απόφασης Υ1β/οικ.7723/1994 (ΦΕΚ 
961/Β'/1994), η άδεια κυκλοφορίας στο απολυμαντικό 
χώρου δΑΝΙΒΕδΤ. 

Μορφή: ΥΓΡΟ 

Δικαιούχου: ΝΑΤΙΙΒΕ ΑΒΕΕ 

Υπεύθυνου κυκλοφορίας: ΝΑΤΙΙΒΕ ΑΒΕΕ. 

Η Διευθύντρια 
Α. ΚΟΥΤΣΟΥΚΗ 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠ0ΔΙΣΤΡΙ0Υ 34 * ΑΘΗΝΑ 104 32 ΤΗΛ. 210 52 79 000 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Κιΐΐρ://νννννν·£ί·αΓ - ί-ιτίίΐΙ: ΜνβΙ)ΐη35ΐθΓ@0ί·(ΐΓ 




